Træna

Træna er en kommune og en øygruppe på Helgeland i Nordland fylke, Norge.

Træna har 454 innbyggere. Herav bor ca. 400 på Husøya og ca. 55 i Selvær. Resten fordeler seg på øyene Sanna, Sørsandøya. En person fra Træna kalles trænværing.

Trænas areal er 15,2 km². Sanna er den største øya, og på den finnes karakteristiske Trænstaven og andre fjell. Den førstnevnte er Trænas høyeste punkt, 336,7 meter over havet.

Hovednæringsveien i kommunen er fiske, både kystfiske, havfiske, oppdrett, salting/frysing og foredling. Hjørnesteinsbedriften er Pelagia og Modolv Sjøset AS, som i høysesongen sysselsetter over 100 personer tilsammen. Andre arbeidsplasser er kommunal sektor og Forsvarets radarstasjon. Trænafestivalen er en viktig inntektskilde.

 Navn og våpen 
Navnet Træna kommer fra gammelnorsk Þriðn/Þriðna, av þrír, tre (3), som viser til fjellene Mjåtind, Breitind og Trænstaven. Det gamle navnet forekommer blant annet i Den yngre Edda (ca. 1220) av Snorre Sturlason og i Aslak Bolts jordebok (1432).

Våpenskjoldet til Træna, tatt i bruk i 1987, er tre gullfargede (forhistoriske) angler eller fiskekroker på rød bunn. Kroken viser til et oldtidsfunn på Sanna.

 Historie 
I den siste istida var Træna nesten helt dekket av ismasser.

 Bosetning 
 Husøya
 Selvær
 Sanna
 Sørsandøya
 Nordsandøya

Rosskjærholmen, Langskjæret, Dørværøya og Sørholmen har bebyggelse, men ingen fast bosetning.

 Næringsliv og samfunn 
Næringslivet i Træna består stort sett av fiske og relatert industri. Hjørnesteinsbedriften er Pelagia Træna. Kommunal sektor og andre offentlige tjenester står for flere arbeidsplasser. Forsvaret har en radarstasjon på Saufjellet på Sanna.

Træna har én skole, Husøy skole. 

Træna har vært nevnt som mulig lokasjon for en signalforsterker for en fiberkabel fra Europa til Japan som planlegges lagt gjennom nordøstpassasjen.

Træna er kjent for den årlige Trænafestivalen. Den arrangeres i juli og tiltrekker seg over 2.000 tilreisende hvert år.

Den 1. november 2023 gikk Træna inn i Polarsirkelrådet, og ut av Helgelandsrådet. Overgangen ble vedtatt av Træna kommunestyre den 26. september 2023.Træna bytter regionråd, nrk.no, 26. september 2023 kl. 17:05 I likhet med Lurøy, spilte samferdselen langs fylkesvei 17 (kystriksveien) en viktig rolle. Træna har arbeidet for tunnel gjennom Bustneslia langs fylkesvei 810. Kommunen har også støttet flyplassen i Fagerlia i en rekke vedtak.Eirik Hjelle: Træna kommune skifter regionråd: –⁠ Vi har støttet flyplassen i flere vedtak. I tillegg er Bustneslia en viktig samferdselsåre for oss, Rana Blad, 26. september 2023 kl 21:55, oppdatert 27. september 2023 kl 12:04

 Politikk 

Se også utdypende artikkel Kommunestyrevalg i Træna.

 Kommunestyrevalget 2023 

 Kultur 
Kommunens tusenårssted er Trænahallen. Grunnsteinen til hallen ble lagt ned i 2001 og grunnsteinsskrinet, med all informasjon om bygget, ble innviet nyttårsaften 1999. Hallen ble innviet 9. august 2002. Den er 1 100 m² og har blant annet håndballbane, skytebane, serviceanlegg, storkjøkken, kafé og bibliotek.

 «Hekta på Træna» 
Den 17. august 2025 ble et avlagt en rapport fra det Helgelands-ledede EU-prosjektet EmpowerUs («myndiggjør oss»). Prosjektet har involvert kystsamfunn i Bulgaria (ved Atanasovskosjøen), Kypros (østlige Limassol), Finland (Åland), Irland (Connemara), Spania (Cap de Creus) og Norge (Træna), og handler om å gjøre kystsamfunn motstandsdyktig, inkluderende og bærekraftig.Rune Furuhatt: Træna samler kysten til debatt om fremtidens transport, Avisa Hemnes, 17. august 2025 kl 07:58, oppdatert kl 08:00EmpowerUs, Nordlandsforskning, 2023Sosioøkonomisk myndiggjøring av kystsamfunn, brukerne av havet, for å sikre bærekraftig kystutvikling (EmpowerUs), ruralis.com,

Det norske pilotprosjektet ble ledet av Nordlandsforskning, med støtte fra Kunnskapsparken Helgeland, og pågikk fra 1. oktober 2022 til 30. september 2025. Den norske piloten har fått navnet «Hekta på Træna», og har hatt fokus på attraktivitet, kompetanse, kulturarv og naturbaserte løsninger. Et sentralt tema har vært et forutsigbart transporttilbud. Transporttilbudet har vært grunnlaget for bosetting, næringsliv og tilstedeværelse i kyst-Norge.EmpowerUs, Kunnskapsparken Helgeland, 15. mars 2023

Under lanseringen av rapporten om fremtidens transportsystem i Træna, talte blant annet Kjell-Idar Juvik, tidligere ordfører i Hemnes kommune, og sekretariatsleder for Polarsirkelrådet.

Referanser

 Eksterne lenker 


  Kommunefakta Træna - Statistisk sentralbyrå 
  Øya Træna på  Helgelandskysten - visitnorway.no
  Træna - turistinformasjon - visithelgeland.no
  Trænafestivalens hjemmeside
  Turside - med informasjon og bilder fra Husøya, Træna
  Turside - med informasjon og bilder fra Sanna, Træna
  Turside - med informasjon og bilder fra Selvær, Træna